September på Pluto

Da er vi allerede i september, og vi har hatt en god start på Pluto! Henrik, Leah og Ingrid har kommet tilbake fra sommerferien, og vi har ønsket velkommen til Ilay, Åsmund, Neo, Ahelh og Mattias. Rakel begynner neste uke, så da er Plutogjengen komplett!

August og september blir naturlig nok måneder hvor vi fokuserer på vennskap og det å bli kjent med hverandre. Vi skal også være med i et spennende språkprosjekt som er en del av Stavangerbarnehagen. Mer informasjon kommer på foreldremøtet, men kort sagt skal vi dele barnegruppen i tre minst tre ganger i uken og fokusere på språk. Vi kommer til å dele gruppen etter alder/språklig nivå, slik at det blir tre barn på en voksen. Hver mandag, torsdag og fredag formiddag blir det lek i smågrupper med fokus på språk. Vi fokuserer jo veldig mye på språk i utgangspunktet, så det vil ikke bli de store endringene i hverdagen. Nytt er at vi i personalet skal veiledes og få mye god informasjon og tips. Så dette gleder vi oss veldig til!

Hver mandag baker en av gruppene rundstykker/ grov bakst som vi spiser til lunch. På tirsdagene er det møtedag. Annenhver tirsdag har Pluto avdelingsmøte. Neptun passer da på våre barn. På onsdagen går vi felles tur hele avdelingen.

Høsten er som alle vet en svært ustabil periode her i Stavanger, så vi kan nok forvente litt av hvert værmessig. Det er derfor lurt å ha tilstrekkelig med klær og utstyr etter årstiden i barnehagen, samt pose til vognen. Husk også innsekts-netting og minst to klesskift! ☺

Barnehagen er praksisbarnehage fra Universitetet i Stavanger. Det betyr at noen av de pedagogiske lederne er praksislærer fra studenter som studerer ved barnehagelærer-utdanningen. 19. september kommer Vilde og Kjartan, to 3. klasse-studenter som skal være på Pluto i tre uker. De skal observere barnegruppen og ta del i alt arbeidet til en barnehagelærer i barnehagen. De vil derfor være veldig synlige på avdelingen, og kommer til å ha egne opplegg og planer. Det kan derfor være det blir endringer i planene. Vi gleder oss uansett veldig til de kommer!

Mattias blir to år 24. september! Vi feirer han i barnehagen fredag 23.

Vi minner om foreldremøte onsdag 21. september kl. 19:00 – 20:30. Det blir først en felles del hvor styrer Elin informerer, før vi går avdelingsvis. Vi håper at mange av dere har mulighet for å komme!

Mvh

Marianne, Barbro, Madzia og Julie

**September på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 5.  Språkgrupper/ baking | 6.  Møtedag  Utelek med Neptun | 7.  Felles turdag | 8.  Språkgrupper | 9.  Språkgrupper |
| 12.  Språkgrupper/ baking | 13.  Møtedag  Utelek med Neptun | 14.  Felles turdag | 15.  Språkgrupper | 16.  Språkgrupper/ varm lunch |
| 19.  Språkgrupper/ baking | 20.  Møtedag  Utelek med Neptun | 21.  Felles turdag  Foreldremøte 19:00 – 20:30 | 22.  Språkgrupper | 23.  Språkgrupper  **Feire Mattias 2 år!** |
| 26.  Språkgrupper/ baking | 27.  Møtedag  Utelek med Neptun | 28.  Felles turdag | 29.  Språkgrupper | 30.  Språkgrupper/ varm lunch |